মাথা গরম করে অনেক ভুল করেছেন: বিএনপিকে নাসিম
জাতীয় ঐক্যফ্রন্ট ও বিএনপির নির্বাচিত জনপ্রতিনিধিদের সংসদে আসার আহ্বান জানিয়েছেন ১৪ দলের সমন্বয়ক এবং আওয়ামী লীগের প্রেসিডিয়াম সদস্য মোহাম্মদ নাসিম। তিনি বলেন, মাথা গরম করে অতীতে অনেক ভুল করেন। ভুল থেকে শিক্ষা নিন। আপনারা শপথ নিন, পার্লামেন্টে আসুন। শক্তিশালী বিরোধী দলের ভূমিকা রাখুন।







 




বঙ্গবন্ধুর স্বদেশ প্রত্যাবর্তন দিবস উপলক্ষে আজ বৃহস্পতিবার রাজধানীতে বঙ্গমাতা পরিষদের আলোচনাসভায় তিনি এসব কথা বলেন।
 
বিএনপি নেতাদের উদ্দেশ করে নাসিম বলেন, '৭৩, '৭০ সালে বঙ্গবন্ধুর মতো, এত বড় বিশাল ব্যক্তিদের সামনে কিন্তু মাত্র কজন বিরোধী দলের সদস্য ছিলেন। ওই পার্লামেন্টে অনেক প্রবীণ ব্যক্তিত্ব ছিলেন। তার পরও কিন্তু একজন সুরঞ্জিত সেনগুপ্তের জন্ম হয়েছিল, মনে রাখতে হবে আপনাদের।
 
তিনি বিরোধী দলকে সংসদে কথা বলার সুযোগ তৈরিতে সরকারি দলের সহযোগিতার কথাও উল্লেখ করেন।  
 
সাবেক স্বাস্থ্যমন্ত্রী বলেন, সংসদে কয়টি আসন থাকল তা নয়; কতটা গঠনমূলক বিরোধিতা করা গেল, সেটিই সবচেয়ে গুরুত্বপূর্ণ।
 
সরকারকে সতর্ক করে দিয়ে তিনি বলেন, দেশবিরোধী চক্রান্ত এখনও বন্ধ হয়নি। তিনি ধৈর্য ও সহিষ্ণুতার সঙ্গে আওয়ামী লীগের নির্বাচনী ইশতেহার বাস্তবায়নে কাজ করার আহ্বান জানান।

জাতীয় ঐক্যফ্রন্ট ও বিএনপির নির্বাচিত জনপ্রতিনিধিদের সংসদে আসার আহ্বান জানিয়েছেন ১৪ দলের সমন্বয়ক এবং আওয়ামী লীগের প্রেসিডিয়াম সদস্য মোহাম্মদ নাসিম। তিনি বলেন, মাথা গরম করে অতীতে অনেক ভুল করেন। ভুল থেকে শিক্ষা নিন। আপনারা শপথ নিন, পার্লামেন্টে আসুন। শক্তিশালী বিরোধী দলের ভূমিকা রাখুন।